|  |  |
| --- | --- |
| **Klubbmøte Montørklubben** |  |

Tid: 20. oktober 2018 kl. 17.00

Sted: Kantina på bedriften

**Dagorden:**

1. Arbeidssituasjonen
2. Tariffoppgjøret
3. Lokale forhandlinger
4. Eventuelt

**Sak 1 – Arbeidssituasjonen**

Klubbleder Klubb Klubbesen orienterte om arbeidssituasjonen fremover. Bedriften har varslet at det blir lite arbeid i 3 måneder fremover på prosjektavdelingen, men etter dette vil det ta seg opp. Bedriften vurderer å permittere 2 montører på prosjektavdelingen. På serviceavdelingen er det bra med arbeid til alle.

Klubbmøte diskuterte reglene rundt permitteringer og hvilke krav de skal stille til fravikelse av ansiennitet ved permitteringer.

**Vedtak:**

Ansiennitet skal følges ved permitteringer på tvers av avdelingene service og prosjekt.

**Sak 2 – Tariffoppgjøret**

Eystein fra fagforeninga orienterte om årets tariffoppgjør. Vi fikk til noen forbedringer i tariffen, samt et generelt tillegg på 1,30 kr.

Klubbmøte synes årets tariffoppgjør ikke var godt nok.

**Vedtak:**

Saken tas til orientering.

**Sak 3 – Lokale forhandlinger**

Klubb Klubbesen orienterte.

Det er avtalt forhandlingsmøte med bedriften i neste uke. Økonomien i bedriften har vært god det siste året og det ser bra ut fremover også, selv om det er lite arbeid i en kort periode.

Klubbmøte diskuterte kravene til årets forhandlinger. Klubben ser at det er for stort sprang mellom den høyeste og laveste fastlønnssatsen i avtalen. Dette gapet må tettes.

**Vedtak:**

Klubben krever en økning på 5 kroner på den laveste lønnssatsen.

**Sak 4 – Eventuelt**

Oppfølging av lærlinger

Flere montører var kritiske til bedriftens oppfølging av lærlinger. Klubbleder skal kalle inn til møte med faglig leder for å følge opp dette.

Timeinnlevering

Det ble diskutert om de nye rutinene for timeinnlevering som bedriften har innført. Dette er en tungvint måte og skaper mye irritasjon. Klubbleder tar opp saken i neste drøftingsmøte med bedriften.

Møte hevet kl 18.30.

Referent Anne Olsen